получил Браво: 2040 пъти\n2021_KLM-01.jpg (220.64 KiB) Преглеждано 1093 пъти\n2021_KLM-02.jpg (130.89 KiB) Преглеждано 1093 пъти\n2021_KLM-03.jpg (108.66 KiB) Преглеждано 1093 пъти\n2021_KLM-04.jpg (143.45 KiB) Преглеждано 1093 пъти\n2021_KLM-05.jpg (155.83 KiB) Преглеждано 1093 пъти\n2021_KLM-06.jpg (355.24 KiB) Преглеждано 1092 пъти\n2021_KLM-10.jpg (143.94 KiB) Преглеждано 810 пъти\n2021_KLM-11.jpg (114.4 KiB) Преглеждано 810 пъти\n2021_KLM-12.jpg (141.21 KiB) Преглеждано 810 пъти\n2021_KLM-13.jpg (106.34 KiB) Преглеждано 810 пъти\n2021_KLM-14.jpg (102.86 KiB) Преглеждано 810 пъти\nМнение от Cougar » Пон Фев 01, 2021 8:33\nТемпературата най-накрая падна под нулата и беше таак през седмицата, което позволи на реката да поспадне.\nЛодките изчезнаха като с магическа пръчка. Беше паднал мало нов сняг върху стария и беше скрил следите ми от преди, което правеше ходнето леко неприятмо. На първата позиция не отчетах нищо и продължих надолу. Така от място на място с големи дози вървене помежду тях стигнах до "Долемн Спей".\nНикъде нямаше активност и следа от риба, каквато и да било. Но слънцето в един момент се показа някъде там и връщането беше приятно.\nОбичайно бих хвърлил и на връщане тук и там - сега реших направо да се прибирам. След голямото ходене се върнах обратно до изходнатга си позиция и тук реших да пусна раницата и тежките обувки за газене, които сега бяха един замразен кокал, за да почина и хвърля два-три пъти за последно тук.\nБи трябвало да хвана нищо, както и преди и както на всички други места, но явно упоритостта понякога се възнаграждава. Имах вземане и закачен стийлхед, който не успя да се откачи преди да го извадя и заснема.\nПри вливане на Гледчерния поток, където излизаше пътеката от към пътя и колата, забелязах следи на едро куче (не вярвах вълк да е минал след нас през деня и да е играл в сенага.)\nПосле намерих следите на рибиоловеца. Беше дошъл след мен, ловил и си беше тръгнал. Докато вървях по пътеката нагоре към колата , още 500 метра до километър, намерих паднал неопренов калъф за макара центърпин - каквато ползвам декември. После намерих и мрежичка от хайвер. Това добре, но от първи Януари този вид риболов е забранен.\nБях видял още две други групи риболовци ловящи с плувка януари. Като ги видя им казвам че е забранено, за което те привидно ми благодарят. Но ми се струва че някои от тях в същност знаят и си въобразяват че като се скрият на километри в пущинака с лодката, никой няма да ги намери.\nТака или иначе рибите могат да се хванат с муха дори по-успешно от колкото на стръв. Това вече тези хора не го знят.\n2021_KLM-20.jpg (279.24 KiB) Преглеждано 694 пъти\n2021_KLM-21.jpg (71.45 KiB) Преглеждано 694 пъти\n2021_KLM-22.jpg (155.93 KiB) Преглеждано 694 пъти\n2021_KLM-23.jpg (148.01 KiB) Преглеждано 694 пъти\n2021_KLM-24.jpg (97.83 KiB) Преглеждано 694 пъти\n2021_KLM-25.jpg (100.47 KiB) Преглеждано 694 пъти\n2021_KLM-26.jpg (377.55 KiB) Преглеждано 694 пъти\nМнение от Cougar » Нед Фев 07, 2021 9:42\nРедовната съботна разходка премина номално. Спрях на обичайното си място до знак за завой и с лопатата си изкопах място в снега за паркиране. Тъкмо поех към началото на пътеката и се показа трък, който спря да ме изчака. Риболовеца вътре се опта да събере някаква информация от мен, но аз не съм добър показател за успеваемост - ако му кажа горе долу колко често закачам риба, той или ще придобие нереални очаквания, или ще реше че го лъжа. Казах му че има около пет пъти по-малко риби от друга година, но при добра доза късмет нещо може да излезе. За това колко ходене е нужно, не споменах.\nСлед като стигнах до реката и на първия бързей където ловя, забелязах повишена активност от вълци. Бяха си маркирвали територията и ринали покрай някои дървета. Като цяло бяха следвали нашата пътеката, която в първия участък аз я следвам по памет, а не че се вижда точно къде е.\nНо вълците бяха дошли от долната страна на реката и бяха вървяли нагоре. Ние вървяхме от горе надолу - в обратната посока.\nНа "Заслон на прасето" след няколко замятания закачих един едър стийлхед. Дълго време го дърпах, но накрая той се откачи. С него, изтърваните стийлхеди тук стават поне четири през последните 2 години. Миналата есен тук пак така ми се откачи друг голям на стръв. Преди него, пролетта на 2020, друг ми скъса със вземането, коагто за пръв път бях сложил нов шнур, но със стар повод.. Есента на 2019 имах друг откачен на стръв, и това са всички които съм закачал тук от тогава насам.\nПродължих надолу и пропуснах следващия вир до който трябва да вървя по странична пътека около 300 метра и после да се връщам обратно. Така стигнах на вира в който често закачам по нещо - но не бях хващал риба тук от миналата пролет.\nКогато разпъвах пръта и мухата ми падна в краката, тя се закачи за някакво парче корда между два малки камъка. Дръпнах кордата и после надигнах камъка който я държеше. От там излезе изкуствена муха - на която перушината отдавна се беше размапднала или беше изядена от речни твари, но шенила, куката, парчето заешка козина на опашката, и конеца явно показваха че това е моя муха!!!!! Бях загубил тук само една муха преди година - бях закачил клон от дясно и мухата беше после цопнала близо до брега, но все пак на някаква дълбочина. Не можах да я намеря. Сега година по късно, след големите води пролетта и лятото и кой знае колко тона камъни преобърнати от течението, мухата ми беше още тук, само на 3-4 метра под мястото на което беше загубена, беше под камък, и моята нова муха я беше намерила!!!! Това беше повече от невероятно.\nЗапочнах да ловя тук и след не много време закачих и извадих един стийлхед.\nПропдължих по пътеките и местата до Горен и Долен спей, но нямах вземане. В една от позициите, сякаш една риба се надигна. Не можах да я прилъжа обаче.\nВремето се развали (или по-скоро стана нормално) и заваля сняг. Тръгнах наобратно. Когато стигнах до мястото на извадената риба, Чарли наостри уши.\nСкоро видях лос на 15 метра от нас и на брега на рекат аот нашата страна. Преди да успея да се разтоваря и извадя апарата от раницата, Чарли погна животното което се хвърли в реката и я преплува. Не се спря и на другия бряг. Не тругна да тича покрай брега, което би ми дало възможност за по-свястна снимка - от реката, направо се бухна в първия гъсталак пред очите му.\nСега реших да стигна до вира който бях пропуснал на слизане. Снега продължаваше да вали. След някое и друго замятане закачих нов стийлхед и го извадих.\nРезултата се заформи приличен. Нагоре пак спрях на мястото на откачилата се риба, но разбира се нищо повече не взе.\n2021_KLM-30.jpg (219.85 KiB) Преглеждано 577 пъти\n2021_KLM-31.jpg (345.94 KiB) Преглеждано 577 пъти\n2021_KLM-32.jpg (134.11 KiB) Преглеждано 577 пъти\n2021_KLM-33.jpg (165.25 KiB) Преглеждано 577 пъти\n2021_KLM-34.jpg (274.81 KiB) Преглеждано 577 пъти\n2021_KLM-35.jpg (192.94 KiB) Преглеждано 577 пъти\n2021_KLM-36.jpg (200.61 KiB) Преглеждано 577 пъти\n2021_KLM-37.jpg (241.66 KiB) Преглеждано 577 пъти\n2021_KLM-38.jpg (131.56 KiB) Преглеждано 577 пъти\n2021_KLM-39.jpg (262.22 KiB) Преглеждано 577 пъти\nМнение от niau » Нед Фев 07, 2021 23:14\nХубави риби и хубави снимки! Поздрави!\nМнение от Cougar » Пон Фев 15, 2021 5:40\nniau написа: ↑Нед Фев 07, 2021 23:14 Хубави риби и хубави снимки! Поздрави!\nНики, поздрави и на теб. Надявам се да ти остава време и за риболов след семейните ангажименти.\nВремето миналата седмица се стегна до почто -20С с вятъра. Събота температурата се беше покачила до към -5С и беше слънце.\nПо реката се беше образувал лед покрай брега и то в повече отколкото някога съм виждал тук. Това създава проблеми при влизането и излизането от водата. На някои места сядах по леда и се пързалях напред към водата - алтернативата на хлъзгане и падане върху леда не ми харесва.\nПпреминах през всичките си места с допълнения към тях и никъде не закачих нищо. Единствената компания бяха птици от различни видове - патици, гъски и накрая лебеди, които не обърнаха особенно внимание нито на Чарли нито на мен.\n2021_KLM-43.jpg (314.15 KiB) Преглеждано 403 пъти\n2021_KLM-44.jpg (129.47 KiB) Преглеждано 403 пъти\n2021_KLM-41.jpg (114.54 KiB) Преглеждано 403 пъти\n2021_KLM-42.jpg (249.67 KiB) Преглеждано 403 пъти\n2021_KLM-40.jpg (258.76 KiB) Преглеждано 403 пъти\nМнение от Cougar » Чет Фев 25, 2021 8:08\nСъботата времето беше по-зле от очакваното. Комбинация от дъжд, сняг и вятър. Докато стигнах 'Заслона на прасето" вече якето ми беше мокро.\nНие сме силни но не и съвсем глупави; така че се върнах наобратно. Не че не можех да изкарам целия ден под тези условия и да извървя всичките километри. Нямаше смисъл.\nВеднъж в къщи, намерих програма за преобразуване на видео клипове в кадри. Това са две серии кадри от Чарли преди седмица и мен преди 2 години.\nC-1M.png (751.5 KiB) Преглеждано 236 пъти\nC-7M.png (779.21 KiB) Преглеждано 236 пъти\nC190.png (611.23 KiB) Преглеждано 236 пъти\nC191.png (897.43 KiB) Преглеждано 236 пъти\nC195.png (894.23 KiB) Преглеждано 236 пъти\nC198.png (836.85 KiB) Преглеждано 236 пъти\nC11.png (793.62 KiB) Преглеждано 237 пъти\nGOPR2187_ 1 (00.00.44.466).png (1.52 MiB) Преглеждано 236 пъти\nGOPR2187_ 1 (00.00.44.500).png (1.54 MiB) Преглеждано 236 пъти\nGOPR2187_ 1 (00.00.44.566).png (1.58 MiB) Преглеждано 236 пъти\nGOPR2187_ 1 (00.00.44.633).png (1.66 MiB) Преглеждано 236 пъти\nGOPR2187_ 1 (00.00.44.666).png (1.67 MiB) Преглеждано 236 пъти\nGOPR2187_ 1 (00.00.44.733).png (1.63 MiB) Преглеждано 236 пъти\nGOPR2187_ 1 (00.00.44.800).png (1.67 MiB) Преглеждано 236 пъти\nМнение от Cougar » Нед Фев 28, 2021 8:30\nДнес времето не се различаваше особенно от това миналата седмица - непрестанен ситен снеговалеж който премина в дъжд към края. Вятъра също го имаше - беше малко по-умерен от миналата събота. Можех пак да пропусна, но не бива да се залежаваме защото почваме да губим форма. Така че както и преди си взех кафето и закуската и второ кафе което оставих в къщи и към 9:30 потеглих към изходната позиция. Деня нараства така че нямам притеснения че ще замръкна в гората след дългото ходене като Декември.\nНа първата си позиция не хванах нищо. Продължих надолу към "Заслон на прасето". Както бях писал преди тук риба не бях изваждал от преди 2 години, защото всички 4 закачени в този интервал бяха загубени - 3 откачили се и 1 скъсала.\nТрябва да спомена че при миналия излет бях сменил макарата и съответно шнура. Бях сменил и мухата от традиционната черна на "Зимна надежда". При миналото кратко ходене бях също успял да затъпя върха на мухата и го бях наточил на реката на речен камък. Нямах голяма надежда в остротата на куката без контра. Шнура беше Лонг-хед-спей - по дълъг от Уиндкътъра. Повода ми беше около 6 метра дълъг и ако не ползвах достатъчно сила или ако вятъра не беше благоприятен, повода понякога не се обръщаше както трябва\nНаправих едно две замятания след което измъкнах още шнур и хвърлих в средата на реката. Там линията веднага беше задържана и аз си помислих че съм закачил мухата на плитчина. В следващата секунда ми стана ясно че това не беше така. Голяма риба се хвърли над водата и пое надолу като взе всичкия ми останал шнур и още 20-30 метра бакинг към него! Това още не бе ми се случвало преди.\nРибата не спря да скача и няколко пъти я докарвах почти на брега, след което тя поемаше пак напред като делфин и продължаваше да скача.\nСлед доста време все пак я извадих успешно. Предполагам беше над 90 см. Не случайно мястото е кръстено 'Заслон на прасето".\nПътеката показа че лосове са се движили по нея през последните 48 часа но тях не ги видях никъде.\nНадолу хванах една едра бикова пъстърва на горната позиция на "Каменната градина" (там където правя замятане в средата на видеото). После на "Горен Спей" закачих друг стийлхед - и този скачащ, но доста по-малък. Откачи се до брега поради леда и невъзможността да го извадя.\nНа Долен Спей закачих и извадих друга хубава бикова пъстърва (на видеото).\nС това риболова беше достатъчно успешен и поех наобратно.\nКогато се върнах почти до Гледчерния поток и беше към 3:30 след обяд, една лодка слезе надолу и риболвците спряха точно до вира на който бях. Аз обаче бях над тях на висок бряг в гората. Стояхме с Чарли без да издаваме звуци и без да мърдаме като бяхме скрити зад големи дървета. Извадих апарата си с големия обектив и между клоните направих сними на групата , въдиците им и това което ползваха. От 50 метра изглеждаше че ползват хайвер който от 1-ви януари е забранен. Така когато те най-малко очакваха, аз им привляках вниманието. Изглеждаше че щяха да паднат от лодката в реката от изненада. Почнаха едни оправдания, че ползвали изкуствени хайверени зърна......Но ги имам и тримата в отлични кадри заедно с номера на лодката им.\nТрябва ли пак да спомена че миналата есен почти не хванах риба на стръв. Луди хора.\nПожелахме си приятен ден и те останаха там , а аз продължих по останалите километри до колата, зада се върна в града рано и да отида до това което наричаме с Катя "Веселото магазинче" (еквивалента на един Габровски магазин "Бира, вино ракия", който не знам дали още съществува), да взема червено вино за вечерта.\n2021_KLM-50.jpg (162.6 KiB) Преглеждано 143 пъти\n2021_KLM-51.jpg (209.23 KiB) Преглеждано 143 пъти\n2021_KLM-52.jpg (482.99 KiB) Преглеждано 143 пъти\nПоследно промяна от Cougar на Нед Фев 28, 2021 9:13, променено общо 1 път.\nМнение от Д-р Флекс » Нед Фев 28, 2021 9:02


ПРЕДУПРЕЖДЕНИЕ ЗА ОПАСНИ ВАЛЕЖИ НАД ПОЛОВИН БЪЛГАРИЯ\nBulgaria-news | 09.10.2021 09:43\nЖълт код е обявен в 14 области на Западна и Южна България за значителните валежи от дъжд. Очаква се количествата да бъдат около 25-30 мм.\nНад Черноморието ще бъде облачно, на места с валежи от дъжд. Ще духа умерен и силен североизточен вятър. Максималните температури на въздуха ще са между 15° и 16°. Температурата на морската вода е 17°-18°. Вълнението на морето ще бъде 3-4 бала, на север от н. Калиакра до 5 бала.\nВ планините ще бъде облачно и мъгливо. Ще има и валежи от дъжд, над 1600-1700 метра от сняг. Ще духа умерен изток-югоизточен, по най-високите върхове югозападен вятър. Максималната температура на височина 1200 метра ще е около 5°, на 2000 метра - около 0°.\nВ неделя и понеделник се очаква леко затопляне, след което градусите отново ще тръгнат надолу. И следващата седмица времето ще е дъждовно и хладно. Ще бъде доста влажно, но ще се прекъсне един продължителен период на засушаване\nСлънчеви дни могат да се очакват след 15-16 октомври, когато ни чака златна есен\nTime: 0.788 sec\nSlowest SQL query time: 0.359 sec\nAND a.ID NOT IN (109715)


Hydroless 500 mg 30 capsules / Хидролесс 500 мг 30 капсули • Аптеки Салвия\n1,827.29 лв. 44 артикула\nНачало / Хранителни добавки и био продукти / Други продукти / Hydroless 500 mg 30 capsules / Хидролесс 500 мг 30 капсули\nКод: 49319 Категория: Други продукти Етикети: диуретик, задържане на вода, отводняване\nХИДРОЛЕСС / HYDROLESS х 30 капсули е хранителна добавка, чийто съставки допринасят по естествен път да се изхвърлят излишните течности от организма и да се запази нормално телесно тегло, чрез премахване на токсичните метаболитни продукти. Препоръчва се комбиниране на Хидролесс с контролиран и балансиран режим на прием на храна, който благоприятства отстраняването на излишната вода от организма, както и с физическа активност, за да се получи желания и видим резултат.\nИма много причини, които предизвикват задържането на вода в организма и воден целулит. Голяма част от тях са свързани с небалансирано хранене, хормонални смущения, предписани лекарства, липса на физическа активност. Много пъти, когато усетим повишаване на теглото, обвиняваме нездравословното хранене или динамичния начин на живот, но много често причината за напълняването е задържане на вода.\nПриемът на ХИДРОЛЕСС се препоръчва за:\n– Жени, които се грижат за външния си вид и за неговото оптимално здравословно поддържане и желаят да отслабнат;\n– Жени от всички възрастови групи, които имат проблем със задържане на вода в организма;\n– Жени с активен професионален живот, които нямат време за редовен спорт и физическа активност;\n– Активно спортуващи жени, които имат нужда от подкрепа за повишаване на тонуса си;\n– Жени, които спазват хранителен режим и имат проблем със задържане на вода в организма.\nСъстав: 1 капсула от 500 mg съдържа: прах от изсушена американска боровинка – 80 mg, сух екстракт от стръкове на коприва – 50 mg, прах от изсушен ябълков оцет – 50 mg, цинк – 12 mg, Пълнители: микрокристална целулоза. Противослепващи вещества: силикон диоксид, магнезиев стеарат. За капсулата: желатин Е 171.\nАмериканската червена боровинка съдържа естествени антиоксиданти, които предпазват клетките и тъканите в организма от агресивното въздействие на свободните радикали. Ябълковият оцет има реминерализиращо и общо тонизиращо действие и спомага за поддържане на нормален апетит и изгаряне на излишните мазнини.\nЕсктрактът от коприва допринася за елиминирането на течности и метаболитни токсини чрез диурезата, като спомага за поддържане на нормална телесна маса и добър общ статус.\nЦинкът спомага за нормалната обмяна на въглехидратите, на макрохранителните вещества, на мастните киселини и за нормалния синтез на белтъчини, както и за защита на клетките от оксидативен стрес. Област на приложение: Подпомага елиминирането на излишните течности от организма; Спомага за поддържане на нормално телесно тегло; Съдейства за елиминиране на токсичните продукти от обмяната на веществата.\nВъзрастни: 1 капсула на ден, приета с достатъчно количество течност.\nХидролесс е предназначен за възрастни. Да не се превишава препоръчваната дневна доза. Hydroless не следва да замества разнообразното и балансирано хранене. Приемът на добавката следва да е съпроводен с активна физическа активност, балансирана диета и контролирано хранене. Да се съхранява на стайна температура в добре затворена опаковка. Да се съхранява на места, недостъпни за деца.\nПроизводител: NP Pharma\nНапишете първия отзив за „Hydroless 500 mg 30 capsules / Хидролесс 500 мг 30 капсули“ Отказ\nPromeva® Breast Health 363 mg 30 capsules / Промева Здрави гърди 363 мг 30 капсули


Лигата на нациите във волейбола ще се излъчва по платените канали на "Мтел" - Спорт - Дневник\nЛигата на нациите във волейбола ще се излъчва по платените канали на "Мтел"\n12:30, 22 май 18 , 11413\nМачовете на българския национален отбор по волейбол от Лигата на нациите ще се излъчват по платените канали на "Мтел". Компанията е придобила правата за турнира за две години, научи "Дневник".\nПакетът е разширен и в него влизат мачове не само на българския отбор.\nЛигата на нациите, която до миналата година се казваше Световна лига, започва в петък. В първата състезателна седмица българският отбор е в Китай за мачове с домакините, Аржентина и САЩ. Дебютът на България е срещу Китай от 14.30 часа на 25 май.\nДосега традиционно мачовете от надпреварата се излъчваха по Българската национална телевизия, като преди няколко сезона в предаването се включи и ТВ7.\nГолемите промени в турнира настъпиха, след като водещата световна маркетингова компания IMG започна партньорство с международната федерация (FIVB) и пое контрола върху организацията му. При създаването на новия продукт ролята на националните федерации в процеса беше намалена, а телевизионните права се продават директно от IMG.\nЦелият сезон включва 260 мача, а голямата цел на FIVB е да увеличи популярността на волейбола.\n"Направленията са две - IMG има ангажимента за картината и отделно сама преговаря за продажбата на правата. Към момента ние като федерация още не знаем къде ще се излъчват двубоите на българския отбор", обясни пред "Дневник" вицепрезидентът по маркетинговите въпроси на българската федерация (БФВ) Любомир Ганев.\nБългария ще има две домакинства в Лигата на нациите - първото е на 1-3 юни в "Арена Армеец" в София, а второто е две седмици по-късно във Варна. За тях БФВ е участвала в търг и плаща по 100 хил. долара.\nПлатеният пакет на "Мтел спорт" включва "Мтел спорт 1", "Мтел спорт 2" и EDGEsport. Покрай ребрандирането на "Мтел" в "А1" предстои и промяна на името на спортните телевизионни канали на "MAX спорт".\nОстава отворен въпросът къде ще се излъчва световното първенство за мъже, на което България е домакин съвместно с Италия от 9 до 30 септември. Преговорите продължават, като там топката е в полето на федерацията. Според информация на "Дневник" фаворит за правата е "Нова броудкастинг груп".\nСпортните канали на А1 ще излъчват италианската Серия А\nВолейболистите загубиха от САЩ във втория си мач в Лигата на нациите\nВолейболните национали започват новото си предизвикателство в Лигата на нациите\n17:37, 18 яну 22 / Спорт 71\nРейтинг: 701 12:46, 22 май 18 Неутрално\nРейтинг: 1196 13:06, 22 май 18 Неутрално\n,,... а голямата цел на FIVB е да увеличи популярността на волейбола..."\nГолямата цел е все повече и повече финикийски знаци!\nРейтинг: 673 13:22, 22 май 18 Неутрално\nТъкмо няма да имам възможност, да им се ядосвам.\nРейтинг: 400 13:38, 22 май 18 Неутрално\nС излъчване по платени канали по време на Световното по футбол, популярността на волея ще нарасне драстично.\nРейтинг: 355 13:40, 22 май 18 Неутрално\nРеклама на ...\nРейтинг: 4988 14:01, 22 май 18 Неутрално\nЛошо за БГ волейбола, задължително ще има отлив.\nРейтинг: 221 14:09, 22 май 18 Неутрално\nЕ защо да се гледат по ТВ, като може на живо :)\nСофия 3 дни и Варна 3 дни, чакай да видим какво не му харесвате :)\nРейтинг: 347 14:21, 22 май 18 Неутрално\nНе знам защо, но Мтел каквото излъчи с българско участие все си падаме. Справка - мачовете на Гришо. Дано сега да не е така.\nРейтинг: 1360 16:36, 22 май 18 Любопитно\nМтел става А1. Мтел спорт1 ще стане ли А1 спорт1?\nРейтинг: 594 16:38, 22 май 18 Весело\n—цитат от коментар 4 на Bumbaka\nАбсолютно гениален ход... сигурно 20% от зрителите имат абонамент към ментел, от тях поне половината се отказаха от безумните им спортни канали, когато се опитаха да ги набутат на всички по изключително нелеп начин и си докараха няколко стотин сигнала в КЗП.\nРейтинг: 861 16:46, 22 май 18 Весело\nЛигата на нациите във волейбола ще се излъчва по платените канали на "Мтел"?!\nДо коментар [#8] от "The Island":\nНе знам защо, но Мтел каквото излъчи с българско участие все си падаме? За справка - мачовете на Гришо.\nКойто и да го излъчва едва ли ще има разлика?!\nПроблема не ни е в излъчването и е ясно, че така по-малко ще видят "брилянтните" мачове на лъвовете, но това е друга "бира"!\nРейтинг: 712 17:23, 22 май 18 Неутрално\nментел се осрА1.\nше гуедам дискавъри за успокоение....\nРейтинг: 933 20:31, 22 май 18 Неутрално\nи туй е нешто. се пак поне по тивито да можиме да гледами като не можиме реялно да сме там. но като цело нема дубро утразяване волеибола в бг за жалост . спрот.


Кирил Петков: България и Северна Македония да не се поддават на провокации - News.bg\nНай-важното за правителството на България и за правителството на Република Северна Македония в този момент е да имаме конструктивен диалог, чрез който ще можем да продължим в посоката на добросъседство, която и двете страни искат. Не трябва да допускаме провокации да задават дневния ред на двустранните ни отношения. Това заяви министър-председателят Кирил Петков след срещата си в Рим с премиера на Република Северна Македония Димитър Ковачевски, цитиран от правителствената пресслужба.\nПремиерът и Ковачевски не са се обвързвали със срокове за падане на ветото за РСМ\nИТН не знаели повече от опозицията\nна 24.05.2022 в 11:12:24 #6\nна 24.05.2022 в 11:11:40 #5\n#1 За последните шест месеца е постигнато едно голямо нищо и това е много добре. Още шест години така и македонските тикви маже би ще уврат, че не може да се подиграват с нас.\nна 24.05.2022 в 09:36:54 #4\nКирчо, ти кажи на Северна Македония, че или влиза в ЕС като част от България или сама/като част от Сърбия или Албания признала нашата история и писменост.\nна 24.05.2022 в 03:00:36 #3\nПровокаторът всъщност е Киро Тъпото\nна 23.05.2022 в 23:40:40 #2\nРСМ трябва да признае в конституцията си българите за развноправни с другите народности в РСМ. РСМ трябва да спре да краде българската история. Примерно западните историци се подиграват с опитите на РСМ да се изкара държава на Филип Македонски и на Александър Македонски, западните историци когато пишат и говорят за град Александрия (Египет) създаден от Александър Македонски, пишат и говорят за древна Гърция и за древни гърци и нито пишат нито говорят за РСМ по отношение на Александър Македонски нито по отношение на Филип Македонски. Жалко за къртовския труд положен от РСМ да си изфалшифицира някаква древна история ... По същия начин на РСМ няма да се получи и с кражбата на българската история и на края РСМ ще си остане извън ЕС ...\nна 23.05.2022 в 21:45:19 #1\nИ какво е постигнато през"изминалите шест месеца"?!\nНачало / По света / Политика / Кирил Петков: България и Северна Македония да не се поддават на провокации


The great controversy - страница 23\nНебесни ангели бяха свидетели на славата, споделяна от Божия Син с Отец преди сътворяването на света. Те бяха чакали с напрегнат интерес Неговото появяване на земята, което би трябвало да изпълни народа с най-голяма радост. Бяха определени ангели да занесат радостната вест на готовите да я приемат, и на тези, които биха я споделили с радост със земните жители. Христос се бе смирил до такава степен, че прие човешко естество и даде душата си в жертва за греха. Той трябваше да понесе безкрайната тежест на страданието. Но ангелите желаеха даже и в смирението Си Синът на Всевишния да се яви пред хората с благородството и славата, присъщи на характера Му. Щяха ли великите мъже на земята да се съберат в Израилевата столица, за да поздравят Неговото идване? Дали легиони ангели щяха да го представят на очакващата група?\nЕдин ангел обикаля земята, за да види кои са готови да приемат Исус. Но той не може да различи белези на очакване. Не чува никакъв глас на хвала и тържество, известяващ, че идването на Месия е наближило. Ангелът се носи за известно време над избрания град и над храма, където от векове се е откривало Божественото присъствие; но даже и тук царува същото безразличие. Свещениците във великолепие и с гордост предлагаха осквернените жертви в храма. Фарисеите все още се обръщаха на висок глас към народа или повтаряха по ъглите на улиците суетни молитви. В палатите на царете, в събранията на философите, в училищата на равините - навсякъде всички бяха еднакво невнимателни към изпълващия цялото небе с радост и хваление удивителен факт, че Изкупителят на човека се готви да се яви на земята.\nНяма никакъв белег, че Христос е очакван, няма и никакво приготовление за Княза на живота. С почуда небесният пратеник се кани да се върне с позорната вест в небето, когато изведнъж открива група овчари. Те прекарваха нощта при стадата си и, взирайки се в звездното небе, размишляваха с копнеж върху пророчеството за идването на Месия, световния Изкупител. Ето хора, готови да приемат небесната вест. Внезапно Божият ангел им се яви, обявявайки им добрата вест за великата радост. Цялата равнина е залята от небесна слава, явяват се безброй ангели и като че радостта е твърде голяма, за да бъде известена само от един пратеник, безброй гласове се извисяват в тържествен хвалебствен химн, който един ден ще пеят спасените от всички народи: “Слава на Бога във висините. И на земята мир между човеците, в който е Неговото благоволение” (Лука 2:14).\nО, какъв урок е този чуден разказ за Витлеем! Как порицава той нашето неверие, нашата самовлюбеност и самодоволство! Какво предупреждение е за нас, за да бдим, да не би с престъпното си безразличие да пропуснем да познаем знаменията на времето и деня, когато и ние ще бъдем посетени.\nНебесните пратеници намериха хора, които бдяха и очакваха идването на Месия не само на Юдейските хълмове, не само сред скромните овчари. В страната на езичниците също имаше някои очакващи Го; те бяха мъдреци, богати и благородни философи на Изтока. Изследователи на природата, мъдреците бяха открили Бога в Неговите творения. От еврейските писания бяха научили за Звездата, която щеше да изгрее от Якова, и с копнеж чакаха идването на Този, Който щеше да бъде не само “утехата на Израиля”, но и “светлина на народите”, “спасение до края на земята” (Лука 2:25, 32; Деяния 13:47). Те търсеха светлината и небесната светлина от Божия трон освети пътя под нозете им. Докато свещениците и равините на Ерусалим, определените пазачи и тълкуватели на истината, бяха затънали в мрак, изпратената от небето звезда водеше езичниците чужденци към родното място на новородения Цар.\nСъщо така и точно “на ония, които Го очакват”, Христос “ще се яви втори път за спасение, без грях” (Евр. 9:28). Както вестта за раждането на Спасителя, така и вестта за второто Му идване не бе поверена на религиозни водачи на народа. Те бяха скъсали връзката си с Бога и бяха отхвърлили небесната светлина; затова не принадлежат към числото на описваните от апостол Павел: “Но вие, братя, не сте в тъмнина, та да ви постигне оня ден като крадец. Защото вие всички сте синове на светлината, синове на деня; не сме от нощта, нито от тъмнината (1 Сол. 5:4, 5).\nСтражите на Сионовите стени трябваше първи да приемат новината за идването на Спасителя, първи да издигнат гласовете си, за да съобщят близостта Му, първи да предупредят хората да се приготвят. Но те живееха удобно и охолно, мечтаеха за мир и безопасност, а народът спеше в греховете си. Исус виждаше църквата си като безплодно смокиново дърво, покрито с впечатляващи листа, но лишено от плодове. Религиозните форми се спазваха от честолюбие, а в същото време липсваше духът на истинско смирение, покаяние и вяра, които единствено можеха да направят службата приета от Бога. Добродетелите на Духа бяха заместени от гордост, формализъм, тщестлавие, потисничество. Една охладняла църква затваряше очите си за знаменията на времето. Бог не бе ги изоставил, нито бе намалил верността Си, но те се отделиха, отдалечиха се от Неговата любов. Те отказваха да се съобразяват с условията, затова обещанията Му не можаха да се изпълнят за тях.\nТакъв е сигурният резултат, когато небрежно се оценяват и използват светлината и привилегиите, давани от Господа. Ако църквата не върви в пътя, отварян от Неговото провидение, приемайки всеки лъч светлина и изпълнявайки всяко задължение, което й се открива, религията неизбежно ще се изроди във формализъм, а духът на живото благочестие ще изчезне. Тази истина е потвърдена многократно в историята на църквата. Бог изисква от народа Си дела на вяра и послушание, съответни на получените благословения и привилегии. Послушанието изисква жертва и включва кръст; затова и толкова много от изповядващите се за Христови последователи отказват да приемат светлината от Небето и както някога евреите, няма да познаят времето на посещението (Лука 19:44). Заради високомерието и неверието им Господ ги отминава и открива истината Си на тези, които като Витлеемските овчари и като мъдреците от Изтока биха обърнали внимание на всичката светлина, която биха получили.\nНова светлина в Новия свят\nЕдин почтен, добросъвестен и честен фермер, подведен дотам, че да се усъмни в авторитета на Свещеното писание, но все пак искрено копнеещ да познае истината, бе човекът, специално избран от Бога да ръководи прогласяването на второто идване на Христос. И Уилям Милър както много други реформатори, се бе борил в младостта си с бедността и бе научил великите уроци по енергичност и самоотверженост. Членовете на семейството, от което произхождаше, се отличаваха с независим, свободолюбив дух, с издръжливост и с горещ патриотизъм, черти, присъщи и на неговия характер. Баща му бе капитан от американската революционна армия и загубите, понесъл в битките и страданията на онова бурно време, сигурно са били причината за неестествените условия в първите години от живота на Милър.\nТой имаше добро телосложение и още от детинство показваше необикновени умствени способности. А когато порасна, това пролича още по-ясно. Умът му бе активен, силен и жаден за знания. Макар да не се радваше на предимствата на\n“Ето ида скоро; и у Мене е наградата, която давам да отплатя на\nвсекиго според каквито са делата му.”\nакадемичното образование, все пак любовта му към учението, навикът му да мисли задълбочено и способността да преценява го направиха мъж със здрав разсъдък и широк мироглед. Беше безукорно морален, със завидна репутация, уважаван от всички поради своята честност, пестеливост и благотворителност. От ранна възраст си изкарваше прехраната с труд и постоянство, като не преставаше да се учи. Изпълняваше успешно различни граждански и военни служби и на пръв поглед пътят към богатства и почести бе широко отворен пред него.\nМайка му бе истински благочестива жена. Като дете получи добро религиозно възпитание. В юношеството си обаче попадна в общество от деисти, които му въздействаха силно, още повече, че по-голямата част от тях бяха добри граждани, човеколюбиви и благодетелни. Характерът им бе повлиян до известна степен от институциите и християнската среда, в която живееха. За предимствата, спечелили им уважението и доверието на хората, трябваше да благодарят на Библията; но тези добри качества бяха така извратени, че упражняваното влияние противоречеше на истините от Божието слово. В общуването си с тях Милър се подведе и прие възгледите им. Общоприетото тогава тълкуване на Писанието представяше трудности, които му изглеждаха непреодолими; и все пак новата му вяра, макар че отхвърляше Библията, не му предлагаше в замяна нищо по-добро и той в никакъв случай не можеше да бъде доволен. Не се отказа обаче от тези възгледи почти дванадесет години. На 34-годишна възраст Светият Дух му внуши убеждението, че е грешник. В своята по-раншна вяра той не намираше уверението за щастие отвъд гроба. Бъдещето му се виждаше тъмно и неприятно. Ето какво казва по-късно, говорейки за чувствата си по това време:\n“Мисълта за унищожение беше смразяваща, а да се дава сметка за живота - това би означавало сигурна гибел за всички. Небето над главата ми се виждаше като мед, а земята под нозете ми - като желязо. Вечността - какво бе тя? И смъртта - защо е? Колкото повече се опитвах да разбера тези неща, толкова по не ми се удаваше. Исках да не мисля за тях, но не можех да огранича мислите си. Чувствах се наистина жалък, но не разбирах причината. Роптаех и се оплаквах, но не знаех от кого. Уверен бях, че има някаква грешка, но не знаех къде е и как би могла да се поправи. И изпаднах в скръб, без всякаква надежда.”\nВ това състояние Милър преживява няколко месеца. “Внезапно - казва той - в съзнанието ми се обрисува живо характерът на Спасителя. Стори ми се, че трябва да има едно същество, толкова добро и състрадателно, че да предложи Себе Си като изкупителна жертва за нашите престъпления и да ни избави от наказанието за греха. Веднага почувствах колко любвеобилно и прекрасно трябва де е това същество и си представих, че бих могъл да се хвърля в обятията му и да се доверя на милостта му. Но възникна въпросът: как може да се докаже, че то съществува? Разбрах, че извън Библията не би могло да се намери никакво доказателство за съществуването на такъв Спасител или дори на някакъв бъдещ живот...\nВидях, че точно Библията беше Спасителят, от който се нуждаех, и бях съвсем объркан и учуден като открих, че една представена за небоговдъхновена книга би могла да изложи принципи, така съвършено отговарящи на нуждите на нашия паднал свят. Принуден бях да призная, че Свещеното писание трябва да е откровение от Бога. То ме очарова, а в Исус открих приятеля. Спасителят стана за\nмене най-скъпият “между много хиляди”, а Свещеното писание, изглеждало ми по-рано мъгляво и пълно с противоречия, сега стана светилник на нозете ми и светлина в пътя ми. Духът ми се успокои и удовлетвори. Намерих Господа Бога като една скала сред океана на живота. Започнах да изучавам сериозно Библията и мога наистина да кажа, че го правех с голяма наслада. Намерих, че не съм познавал и половината от нея. Учудвах се, как по-рано не съм виждал красотата и славата й и недоумявах, как някога съм могъл да я отричам. Там открих всичко, за което би могло да копнее сърцето ми, и намерих лекарство за болестта на душата си. Загубих вкус към всякакво друго четиво и се заех от сърце да търся мъдрост от Бога” (Блис, Спомени на У. Милър, с. 65-67).\nМилър публично изповяда вярата си в презираната някога религия. Но невярващите му другари не се забавиха да му представят аргументите против Божествения авторитет на Библията, които по-рано сам той често привеждаше. Тогава не беше още в състояние да им отговори, но разсъждаваше, че ако Библията е Божие откровение, няма да си противоречи. Реши сам да изследва Свещеното писание и да се увери дали привидните противоречия не биха могли да се приведат в съгласие помежду си.\nКато се стремеше да се освободи от всички свои по-раншни възгледи, сравняваше, без да си послужи с каквито и да е коментарии, библейски стих с библейски стих с помощта на дадените паралелни места и с библейския речник. Продължи изследванията си праволинейно и методично. Започваше с Битие, четеше стих по стих и не отиваше по-нататък, докато значението на различните пасажи не му се разкриеше така, че да не остави и сянка от съмнение. Когато стигаше до някое неясно място, сравняваше го с всички други текстове, които можеха да имат някакво отношение към разглеждания предмет. Осмисляше всяка дума, за да разбере мястото й в съдържанието на библейския стих и, когато виждаше, че всички паралелни стихове са в съгласие с дадения текст, пречката биваше преодоляна. По такъв начин винаги в някоя друга част на Писанието откриваше обяснение на затрудняващото го място. Тъй като Милър търсеше Божественото просветление със сериозна молитва, онова, което по-рано му се струваше мъгляво, му се изясняваше. Схващаше истинността на думите на псалмиста: “Изясняването на Твоето слово просвещава, вразумява простите” (Пс. 119:130).\nС необикновен интерес изучаваше книгата на Даниил и Откровението, като си служеше със същия принцип, както при изучаването на другите части на Писанието. И за голяма своя радост откри, че пророческите символи могат да бъдат разбрани. Видя, че изпълнените вече предсказания са се сбъднали буквално; че различните образи, сравнения, притчи и други или са направо обяснени в непосредствената им връзка, или думите, с които са изразени, са по-точно обяснени на други места, и то по такъв начин, че да се разбират буквално. “Така се убедих, казва той, че Библията е система от разкрити истини, дадени толкова ясно и просто, че и най-обикновеният човек не би се заблудил” (Блис. С.70). Свързването на брънка след брънка от веригата на истината възнагради старанията му, когато стъпка по стъпка проследи големите пророчески периоди. Ангели от небето направляваха мислите му и разкриваха пред ума му Писанията, за да ги разбере.\nВзимаше за критерий начина на изпълнение на пророчествата в миналото и съдеше за пророчествата, чието изпълнение предстоеше. Но за духовното царуване на Христос - земното хилядогодишно царство преди края на света - не намери потвърждение. Учението, посочващо едно хилядолетие на правда и мир преди личното пришествие на Господа, отхвърляше страха от Деня на Бога. Колкото обаче и да се харесваше това на мнозинството, то все пак е в пълно противоречие с ученията на Христос и на Неговите апостоли, заявяващи, че пшеницата и плевелите ще растат заедно до времето на жетвата, до края на света; че “нечестиви човеци и измамници ще се влошават повече и повече”, тъй че “в последните дни ще настанат усилни времена”, че царството на тъмнината ще продължава да съществува до идването на Господа, когато Той ще го унищожи “с дъха на устата Си” и ще убие “с явлението на пришествието Си” (Матей 13:30, 38-41; 2 Тимотей 3:13, 1; 2 Сол. 2:8).\nАпостолската църква не е вярвала, че целият свят ще преживее духовна промяна и че Христос ще царува духовно. Това учение е станало общоприето едва в началото на XVIII-тото столетие. Както всяка друга заблуда, и тази е имала своите лоши последици. Тя учи хората да очакват пришествието на Господа някъде в далечното бъдеще и ги отвлича от знаменията, предвестяващи неговото приближаване. Така е породила съвсем неоснователно чувство на безгрижие и сигурност и е подвела мнозина да пренебрегнат нужното приготовление за срещата със своя Господ.\nМилър откри, че Писанието учи ясно за буквалното, лично идване на Христос. Павел казва: “... сам Господ ще слезе от небето с повелителен вик, при глас на архангел и при Божия тръба” (1 Сол. 4:16). И Спасителят заявява: “... ще... видят Човешкия Син идещ на небесните облаци със сила и голяма слава”. “Защото както светкавицата излиза от изток и се вижда дори до запад, така ще бъде пришествието на Човешкия Син” (Матей 24:30, 27). Той ще бъде придружен от всички небесни множества. Ще дойде “в славата Си и всичките святи ангели с Него” и “ще изпрати Своите ангели със силен тръбен глас; и те ще съберат избраните Му...” (Матей 25:31-32; 24:31).\nПри идване на Човешкия Син праведните мъртви ще бъдат възкресени, а живите праведни ще бъдат преобразени. Павел казва: “Ето, една тайна ви казвам: Не всички ще починем, но всички ще се изменим, в една минута, в миг на око, при последната тръба; защото тя ще затръби и мъртвите ще възкръснат нетленни и ние ще се изменим. Защото това тленното трябва да се облече в нетление и това смъртното да се облече в безсмъртие” (1 Кор. 15:51-53). А в посланието си до солунците, след като описва идването на Господа, казва: “И мъртвите в Христа ще възкръснат по-напред; после ние, които сме останали живи, ще бъдем грабнати заедно с тях в облаците да посрещнем Господа във въздуха; и така ще бъдем всякога с Господа” (1 Сол. 4:16-17).\nХристовият народ не може да приеме царството Му преди Неговото лично пришествие. Спасителят каза: “А когато дойде Човешкият Син в славата Си и всичките свети ангели с Него, тогава ще седне на славния Си престол. И ще се съберат пред Него всичките народи; и ще ги отлъчи едни от други, както овчарят отлъчва овцете от козите; и ще постави овцете от дясната Си страна, а козите от лявата. Тогава Царят ще рече на тия, които са от дясната Му страна: Дойдете, вие благословени от Отца Ми, наследете царството, приготвено за вас от създанието на света” (Матей 25:31-34). От приведените по-горе библейски текстове ние виждаме, че при пришествието на Сина Човешки мъртвите ще бъдат възкресени\nнетленни, а живите ще бъдат преобразени. Чрез това голямо преобразяване те ще бъдат приготвени да наследят царството; понеже Павел казва: “... плът и кръв не могат да наследят Божието царство, нито тленното наследява нетлението” (1 Кор. 15:50). Човекът в своето сегашно състояние е смъртен, тленен; но Божието царство ще бъде непреходно, вечно. Затова в сегашното си състояние човек не може да влезе в това царство. Но когато дойде, Исус ще даде на народа Си безсмъртие; и тогава ще повика чедата Си да приемат царството, на което дотогава са били само наследници.\nТези и други подобни библейски текстове доказваха ясно на Милър, че събитията, които се очаква да настъпят преди идването на Христос, като всеобщото царство на мир и установяването на Божието царство на земята, трябва да станат след Второто пришествие. По-нататък откри, че всички знамения за времето и за състоянието на света отговарят на пророческото описание на последните дни. Чрез изучаването на Свещеното писание стигна до заключението, че времето, определено за съществуването на земята в сегашното й състояние, трябва да е към края си.\n“Друго едно доказателство, което ми повлия съществено, казва той, бе летоброенето в Свещеното писание... Аз намерих, че предсказани предварително събития, изпълнили се в миналото, често ставаха в едно определено време. Сто и двадесетте години на потопа (Бит. 6:3); седемте дни, които трябваше да го предшестват с предсказания 40-дневен дъжд (Бит. 7:4); четиристотинте години на престояването на Авраамовото потомство в чужда страна (Бит. 15:13); трите дни в сънищата на виночерпеца и на хлебопекаря (Бит. 40:12-20); седемте години за фараона (Бит. 41:28-54); четиридесетте години в пустинята (Числа 14:34); трите години и половина глад (3 Царе 17:1; Яков 5:17; виж и Лука 4:25); седемдесетте години робство (Еремия 25:11); седемте времена на Навуходоносор (Даниил 4:13-16) и седемте седмици, шестдесет и двете седмици и едната седмица, които заедно правят седемдесетте седмици благодатно време, определено за евреите (Даниил 9:24-27) - събитията, ограничени от тези периоди, са били някога само предсказания, но са се изпълнили точно така, както са били предсказани” (Блис. С.74-75).\nЗатова, когато при изучаването на Библията намираше различни периоди от време, стигащи, според неговото разбиране, до Христовото пришествие, можеше да ги смята само като “преднаречени времена” - ЦП), които Бог беше разкрил на Своите служители. “Скритото - казва Мойсей - принадлежи на Господа, нашия Бог, а откритото принадлежи на нас и на чадата ни до века...” (Второзак. 29:29). И Господ обясни чрез пророк Амос: “... Господ Йехова няма да направи нищо, без да открие Своето намерение на слугите Си пророците” (Амос 3:7). Затова изследователите на словото Божие могат със сигурност да очакват, че в Писанието на истината ще намерят ясно предсказани най-великите събития в човешката история, които е трябвало да се изпълнят.\n“Тъй като аз бях напълно убеден, казва Милър, че “всичкото Писание е боговдъхновено и полезно”, че “никога не е идвало пророчество от човешка воля, но святите човеци са говорили от Бога, движими от Светия Дух” и че то “е било от по-напред писано... за наша поука, та чрез твърдостта и утехата от Писанията да имаме надежда” (2 Тимотей 3:16; 2 Петрово 1:21; Римл. 15:4), аз можех да вярвам, че последователните части на Библията са също тъй достойни за сериозно изучаване от нас, както и която и да е друга част от Святото писание. Затова смятах, че в старанието си да разбера онова, което Бог бе намерил за добре да ни открие, не трябваше в никакъв случай да пренебрегвам пророческите данни” (Блис. С. 75).\nПророчеството, което, изглежда, най-ясно представяше времето на Христовото пришествие, се намираше в Даниил 8:14 - “До две хиляди и триста денонощия; тогава светилището ще се очисти”. Следвайки правилото да тълкува Словото Божие чрез самото него, Милър откри, че в символичното пророчество един ден означава една година (Числа 14:34; Езекия 4:6). Той разбра, че периодът от 2300 пророчески дни или буквални години се продължаваше далеч след благодатното време на евреите и затова не можеше да се отнася за светилището на онова време. Споделяше общоразпространеното тогава схващане, че през християнската епоха земята била светилището и затова направи извода, че очистването на светилището, предсказано в Даниил 8:14, представлява очистването на земята чрез огън при Христовото пришествие. И ако можеше да бъде намерена вярната начална точка на тези 2300 дни, тогава, мислеше си той, лесно би могъл да се определи и моментът на Второто пришествие. По такъв начин би се изяснило времето на онзи велик завършек, времето, когато сегашното положение “с всичката му гордост и мощ, с всичката му помпозност и суета, с безбожието и потисничествата, ще свърши”; когато проклятието “ще бъде отнето от земята, смъртта ще бъде унищожена, Божиите служители, пророците, светиите и всички, бояли се от Неговото име, ще бъдат възнаградени, а ония, които са погубвали земята, ще бъдат погубени” (Блис. С.6).\nС нов и още по-голям интерес и старание Милър продължи да изследва пророчествата и посвети дни и нощи на изучаването на онова, което му се виждаше толкова важно и с такова огромно значение и всепоглъщащ интерес. В Даниил 8 глава не можа да намери някакво указание за изходната точка на 2300-та денонощия. Макар че ангел Гавриил бе натоварен да обясни на Даниил видението, той му даваше само частично обяснение. Когато пророкът гледаше ужасните преследвания, които щяха да сполетят църквата, физическите му сили го напуснаха. Не можа да издържи повече и ангелът го остави за известно време. “Тогава аз, Даниил, примрях и боледувах няколко дни... А чудех се за видението, защото никой не го разбираше.”\nНо Бог бе заповядал на Своя пратеник: “Гаврииле, направи тоя човек да разбере видението.” Тази поръчка трябваше да бъде изпълнена. Ето защо, ангелът след известно време пак се върна при Даниил и му каза: “...сега излязох да те направя способен да разбереш... затова размисли за работата и разбери видението” (Даниил 8:27, 16, 9:22-23, 25-27). Периодът от 2300 денонощия бе важна точка във видението от осмата глава, останала неразяснена. Затова когато ангелът възобновява обяснението, се занимава главно с въпроса за времето.\n“Седемдесет седмици са определени за людете ти и за светия ти град... Знай, прочее, и разбери, че от излизането на заповедта да се съгради изново Ерусалим до княза Месия ще бъдат седем седмици; и за шестдесет и две седмици ще се съгради изново, с улици и окоп, макар в размирни времена. И подир шестдесет и две седмици Месия ще бъде посечен... И Той ще потвърди завет с мнозина за една седмица, а в половината на седмицата ще направи да престанат жертвата и приносът” (Даниил 9:24-27).\nАнгелът бе изпратен при Даниил със специалната задача да му обясни онази точка от видението в осмата глава, която не бе разбрал, а именно, сведенията за


Питие, от Светла Дамяновска (разказ) - Сборище на трубадури\nПитие, от Светла Дамяновска (разказ)\nТекстът участва в предпразничния конкурс за 2014 година на сп. „Сборище на трубадури“. Вижте всички участници. Снимка за илюстрацията: Little cat’s walking, от yaiza jr, CC: BY-SA.\nКотката е най-егоистичното животно. Винаги усеща кога не е център на внимание, ревнува и безапелационно предявява правата си. Постига всичко, което иска и е толкова коварна, че не е ясно приятел ли е, или враг на стопанина си. Котката предусеща събитията, изпада в истерия и побърква всички…\nВ случая – Стоил. Художникът довършваше последната си картина, картината, която щеше да подпише с обичайните инициали С.Г. и за последен път да сложи годината – 2014 – в долния десен ъгъл на платното. Беше сутринта на Бъдни вечер. Ден с оскъдна светлина, безрадостен и с почти неуловима влага във въздуха, която обещаваше да се превърне в дребни снежинки, ако температурите паднат още малко. Засега обаче пейзажът беше в монохроматичната гама на сивото. Меко казано – подтискащ. Стоил пушеше до открехнатия прозорец на ателието и гледаше отвисоко околните покриви… Отказа се да доизпипва картината, след като котешкото мяукане окончателно го разконцентрира. Това беше необяснимото поредно беснеене на Сузана (глезената сиамка, която вече 5 години споделяше живота му). Тя събори бурканчета и туби от лавицата, прегази разлятата вода, след като бутна буркана, в който Стоил си миеше четките, и мяучи пронизително почти половин час. Човекът й предложи вода, храна, любимата й играчка, пусна я на терасата, пусна я обратно в стаята и опита какво ли не само за да й угоди и тя да го остави на мира… Но не би. Котката го гледаше в очите и му се караше. Интонациата й беше направо назидателна и той се чудеше какво ли не е направил както трябва тоя път.\nКотката беше права, разбира се. Той не направи нищо както трябва в живота си. Съсипа брака си, отблъсна приятелите си, с вечния си стремеж към перфекционизъм и високи личностни изисквания… А хората (съпругата му, близките, колегите) бяха обикновени, с недостатъци и дребни пороци, леко мързеливи, склонни към лесни решения и претупани отношения. Всъщност – нормални хора. Само че от тази нормалност на Стоил направо му се гадеше и постепенно той се изолира в собствения си свят, изпълнен с цветове, фантазни образи и самота. Наистина – рисуваше великолепно, разгърна таланта си, продаваше добре. И в един момент се примири, вътрешното му недоволство утихна, прие, че винаги ще е сам… Радваше се, че е открил света на изображенията и че чрез него самият той беше намерил мястото си в другия, истинския свят – света на парите. Виждаше иронията на обстоятелствата и дори й се наслаждаваше. Никога не беше оставал гладен, нито жаден, имаше хубаво жилище и просторно ателие, радваше се на комфорта да работи когато и каквото иска, да кара колекционерите да чакат и да го обикалят, да разиграва галериите и да всява страхопочитание в мениджърите им… Разбира се, работеше главно с чужди галерии; българските нямаха пари да купуват работите му, а истинските ценители в страната не бяха много. Не беше богат, но нещата не бяха зле. Живееше приятно и в пълна свобода. И всичко това благодарение на цветовете и виртуозното му майсторство да гради с тях сложна интелектуална красота, която изкуствоведите тълкуваха задълбочено и със сложни термини, тъй като не намираха начин да я обяснят. Иначе казано – беше в апогея си. Хубавата възраст на жизнената и творческа зрелост – 45 години, навършени през изминалото лято. Лятото, когато при един профилактичен преглед на очите, лекарката му сподели притеснението си, че се съмнява за началото на тежко и нелечимо заболяване – глаукома. Заболяване, което щеше да го лиши от най-ценното му притежание – зрението. Съмнение, което се потвърди и което го хвърли не просто в отчаяние, а направо в дълбока депресия. Психиатърката, при която отиде, внимателно му обясни разликата между отчаяние, подтиснатост и паника от прогресиращата болест, и същинската депресия, но за Стоил тези тънкости нямаха значение. Значение имаше само фактът, че светът му се срива и тъмнината настъпва полека откъм ъглите и полусенките, настъпва бавно, но неотклонно и залива душата му като черна вода, която идва, за да го погълне. И в тази тъмнина нямаше нищо.\nВ месинговото хаванче, в което счукваше орехи (хубаво измито и подсушено), беше стрил хапчетата от един блистер Конкор (лекарството-бетаблокер, предписано му заедно с хапчетата за високо кръвно). Двадесет и осем хапчета – дозата му за 56 дни. Медикаментът беше предназначен за забавяне на пулса – регулираше сърцебиенето му. Сега, смесен с чаша шампанско, щеше просто да спре сърцето му, за да може легендата Стоил Горанов да остане завинаги на 45 години и в разцвета на таланта си. Беше просто решение, логично, удобно, макар и не лесно за взимане. Стоил Горанов просто не искаше да влезе в ада на слепотата. А стоеше пред отворените му порти. Затова – дотук. Колкото – толкова…\nСамо дето имаше още малко работа по картината. Не вървеше да си тръгне, преди да е поставил финалния щрих. И се зае да я доработи. И тогава Сузана се разбесня. Разбесня се и търча из ателието, събаряйки всичко по пътя си до момента, в който се звънна на вратата.\nВ рамката на тъмната на цвят каса, като коледно видение, с бяла кожа, руса коса и яркочервено палто стоеше бившата му съпруга. А зад нея на площадката имаше два големи куфара. Тя пристъпи през прага. Котката се втурна да се отърква в ботушите й… След това, едва оставила я да се съблече и събуе, я поведе към кухненския бокс. Скочи на плота и подуши хаванчето, звучно мяукайки. Яница видя хаванчето и празния блистер край него, изсипа съдържанието му в мивката, изми го внимателно и го сложи на сушилката. После се обърна към бившия си съпруг:\n– Ако съм само гостенка, можеш да ми предложиш кафе. Ако искаш да остана – отвори шампанското.\nСлед което отиде и седна на кожения диван, а котката скочи в скута й и моментално замърка. Когато Стоил дойде с двете чаши шампанско Сузана, недоволно се надигна, покатери се по облегалката на дивана, после скочи на пода и се заигра с едно бяло перце, паднало от видимите само за нея ангелски криле на Яница.\nЕтикети: contestants, български разказ, Български разкази, конкурс, Предпразничен конкурс 2014, разказ, Светла Дамяновска, фантастичен разказ


Феновете на Ботев (Пловдив) продължават с протестите за "Колежа" - Topsport.bg\nФеновете на Ботев (Пловдив) излязоха на протест пред стадиона на клуба. Запалянковците за кратко блокираха булевард "Източен" в града.\nЖеланието им е реконструкцията и строителните дейности на стадион "Христо Ботев" да бъдат продължени незабавно. Привържениците не искат съоръжението да бъде изкарано от клуба.\nна 07.12.2019 в 13:00:55 #2\nПовтарям се, но - да погледнат към Варна, как 12 години вече, едно трибуквие не строи стадион (не че нямат парите)\nна 07.12.2019 в 11:39:23 #1\nВсички знаем, колко мъка събраха феновете на ботев покрай този стадион, а се предполага, че тая сага едва ли ще приключи въобще. Основната причина е, че там няма място за съвременно съоръжение от такъв мащаб. Няма място за паркинги, няма място за обекти, които евентуалния инвеститор да построи и да печели от тях. Кой е луд да изсипе толкова милиони, без да има възможност да спечели от това.\nСпортни новини / efbet Лига / Ботев (Пд) / Феновете на Ботев (Пловдив) продължават с протестите за "Колежа"\nФеновете на Ботев ще могат да гледат строежа на "Колежа" денонощно


Сп. "Тема", бр. 17, 1-7 май 2006 г.\nУго Чавес е силен заради антиамериканизма си, който в онзи свят е мерило за демократичност и патриотизъм\nОбявяването на кандидатурата на българския потомък Теодоро Петков за президентския пост във Венецуела разпали у нас допълнително любопитство към страната, която покрай колоритния си лидер Уго Чавес и без това не слиза от новинарските емисии. Завърналият се от пътуване до Венецуела известен наш писател Никола Инджов специално за “Тема” разказа за впечатленията си оттам.\nБях в Каракас по един много хубав повод – излизането на български език на стихосбирката на венецуелския поет Тарек Уилям Сааб, озаглавена “Небе, свалено като знаме”. Публикувана е в мой превод и с мой предговор. Така че като преводач и познавач на венецуелската литература – защото съм превеждал и други автори от тази страна, отново се озовах в един град, който много обичам. Това беше моето пето посещение в Каракас. И всеки път, когато пристигам там, се сблъсквам с нещо ново.\nТози път може би най-силно впечатление ми направиха две неща. Първо, летището на Каракас, което по начало е голямо, се е превърнало в главната писта на Южна Америка за пристигащите от Европа самолети. Оттам минават маршрутите на всички световни авиокомпании, което е показател за развитието на страната.\nВторото, което ме развълнува силно, бе човешкият пейзаж. Много деца, много млади хора се виждат по улицита на 6-чилионния Каракас. По парковете, по дискотеките, по хълма Авила, който е туристическа атракция подобно на Витоша, но много добре организирана. Страната се подмладява. В разговорите ми със служители от венецуелската петролна компания, които са хора на дълга и бизнеса, с писатели, с журналисти винаги се изтъкваха грижите на правителството на президента Уго Чавес за младото поколение, особено за децата. Дори докато си говорехме с Тарек, който освен поет е и губернатор на провинция Ансоатеги, той все наблягаше, че неговата амбиция е да построи нови училища, да осигури всички деца в региона му с прясно мляко, с хляб, с дрехи. Известно е, че социалното разслоение във Венецуела на места е твърде силно. То е естествено за една страна в развитие.\nЗабелязах влияние на кубинската социална политика, която държи на най-добрите условия за децата. За 47-те години след революцията си Куба удвои своето население, а това е истинският показател за развитието на живота там.\nПо същия път върви и Венецуела, въпреки че изгражда себе си в друга епоха. Вече сме 21-ви век, във времето на глобализма, а освен военните и дипломатическите блокове, на които се разделя светът, вече съществуват и едни други алианси. През цялото време на моя престой въздухът в Каракас бе наситен с информация за все по-интензивните контакти между Венецуела, Уругвай, Китай и Иран. Този четириъгълник е нещо много реално, израз на едно икономическо и културно сътрудничество, взаимодействие, поддръжка. И четирите страни се опълчват на глобалистичната политика на САЩ. Обединени в един такъв магически квадрат, те постигат място за себе си на световните пазари извън все още символичното американско ембарго спрямо тях.\nМоето пребиваване съвпадна с посещението на уругвайския президент Табаре Васкес, посрещнат сърдечно от Уго Чавес. Чух по телевизията програмните речи на госта и домакина, които прозвучаха като доктрина във възприемането на днешния свят и особено на Латинска Америка. И двамата президенти непрекъснато говореха не само за тероризма и глобализма като световни явления, но и за предателството. Настръхнах, когато гледах репортажа от поклонението им пред сакрофага на Симон Боливар – венецуелеца, влязъл в историята като Освободителя на Латинска Америка от испанското владичество. Чавес каза: “Виж, Табаре, тук лежат останките на Освободителя. Той беше предаден”. На което Васкес мигновено реагира с думите: “Също като Артигас”. (Хосе Артигас е героят от освободителните войни на Уругвай).\nНаистина, почти всички народни водачи на Латинска Америка са били жертви на предателства. Символ на това е златният куршум, забит в мексиканския герой Панчо Виля, с който купеният предател е засвидетелствал, че наистина е свършил “работата”. Този златен куршум все още стои в нечии пистолети и доказателство за това са многобройните атентати срещу водачите на латиноамериканснкия процес, наричан революция. За пример пак ще дам Фидел Кастро, срещу когото има над 180 покушения. Има атентати и срещу Чавес, и срещу новия президент на Боливия Ево Моралес. Както каза Чавес при награждаването на Васкес с най-високия венецуелски орден: “Много неща трябваше да се променят, за да може един индианец и селянин като Ево Моралес да стане президент на своята страна, за да може един лекар и преподавател като Табаре Васкес да застане начело на Уругвай, за да може един селянин и войник като мен да оглави движението на идеите в моето отечество”.\nСветът наистина е променен, Южна Америка също. Венецуела играе ролята на Куба сега, но с предимството, че е континентална държава.\nПосещението ми съвпадна и с друго знаменателно събитие. На флага на страната бе добавена още една звезда. 7-те досегашни звезди символизираха 7-те провинции, от които е съставена Венецуела. Но една провинция – Гуяна – години наред не е имала този статут. Развитието на живота и икономиката в този регион вече е създало условията той да бъде зачетен. Така на знамето се появи още една – осма – звезда. Това предизвика доста коментари в печата, стана повод опозицията да изкаже различни становища. И най-силно в този хор звучеше гласът на Теодоро Петкоф – човека, който е може би най-дългогодишният и най-известният политик във Венецуела. Бил е член на компартията, партизанин, политзатворник, нелегален деец, сега е сенатор, журналист, интелектуалец и една от любимите фигури на венецуелците. В идейното си развитие той отиде доста напред от младежките си увлечения. Това личи не само по неговите книги, част от които имам, но и по неговия вестник “Тал куал”.\nТеодоро Петкоф е българин по баща и е последният от тримата братя в семейството. Първият – Мирослав – е бил убит като член на нелегалната градска съпротива още в края на 50-те години. Тогава става нещо забележително. Теодоро е в горите, като партизанин. Но се сключва временно примирие, за да може той да дойде на погребението на брат си. Изумителен жест на хуманност. Момент, в който човешкото взима връх над политиката.\nАз познавах другия брат – Любен Петкоф, който преди 5 г. за съжаление е починал. Бил е любимец на венецуелската младеж като шампион на страната на висок скок, бегач, изтъкнат атлет. С него се запознах навремето в Куба. Остави ми един скъп спомен – венецуелско знаменце с автограф.\nСега от тримата остана само Теодоро, който обяви, че ще се кандидатира за президент. Това е единствената политическа фигура, която би могла в някаква степен да се противопостави при избори на Уго Чавес, въпреки че позициите на самия Чавес се на просто силни, те се засилват с всеки изминал ден – главно заради неговото антиамериканско поведение. Такова поведение в онзи свят е много актуално и отдавна е прието като мерило за патриотизъм и за демократичност на всеки лидер. Теодоро Петкоф има също такива позиции. Там не можеш да просъществуваш като политик, камо ли като лидер, ако не си така настроен.\nВ българската емиграция във Венецуела има няколко вълни. Първата е още през 1912 г. За съжаление нашенската колония от последните години, която е чисто икономическа, не се ползва с добра слава. Някои се шегуват, че в момента там има повече българи в затвора, отколкото на свобода. 15 българи са зад решетките във Венецуела за участие в наркотрафик.\nМисля, че въпреки огромната географска дистанция, Венецуела е добър икономически партньор за българския бизнес. Тя би могла да е площадката ни към цяла Латинска Америка. Много сериозни са преговорите между българския холдинг АКБ Форес и венецуелски петролни предприятия за преработката и продажбата на венецуелски петрол. Става дума за строителство на рафинерии в България и петролни фабрики във Венецуела. Това е международен проект за 4 млрд. долара.\nПотомък на българин – съперник на Чавес\nЕдно от най-ярките имена в политическия живот на Венецуела – 74-годишният Теодоро Петкоф, който е син на български емигрант и на полска еврейка, миналата седмица обяви, че ще се кандидатира за президент в изборите на 3 декември т.г. Смята се, че харизматичният Петкоф, който навремето е бил комунист и партизанин, а след Прага’68 се отдръпва от промосковската компартия и става социалдемократ, ще обедини гласовете на опозицията срещу сегашния държавен глава Уго Чавес. Българският потомък критикува Чавес, че има авторитарни замашки и че е задълбочил социалното разслоение в страната.\nНай-яркият епизод в биографията на Петкоф е зрелищното му бягство през 60-те години по прокопан тунел от строго охраняван венецуелски затвор, където е хвърлен за партизанска дейност. По този случай са снимани филми. Петкоф има още двама братя, които вече са покойници. Единият загива на младини като партизанин, другият е известен спортист и умира преди 5 г.\nПеткоф е бил министър на планирането по време на мандата на президента Рафаел Калдера, който идва на власт през 1996 г. Сенатор е от 25 г., но се отказва от партията си МАС (Движение към социализъм), след като тя подкрепя Чавес. В момента издава и списва най-тиражния венецуелски вестник “Тал куал” (“Как да е”), който е остро критичен към правителството на Чавес.\nВидяно: 393 Мнения: 0


Как да спрем скърцането със зъби(бруксизма) ?\nЗнаете ли, че около 20% от възрастните хора имат лошият навик да скърцат със зъби или да стискат толкова, че всъщност тяхната челюст и зъби се увреждат?! Този проблем е известен като бруксизъм.\nКои са неговите симптоми?\nЕдни от най-често срещаните са плоски, износени\nили зъби с отчупвания; болки в челюстта или усещане за тежест; болки в ушите и чести главоболия, особено веднага след сън. Също така е възможно да чувате щракане или пукане на ставата през нощта. Тези симптоми е добре да насочат вниманието ви към проблема и в най-кратки срокове да отидете на зъболекар.\nКакви са вариантите за намаляване проявата на вече налични симптоми или предотвратяване появата на нови?\nПърво и много важно нещо е да се опитате да намалите стреса. Това може да стане чрез редовна почивка, кратка пауза по време на работа съчетана с дихателни упражнения, спорт или хоби, което е свързано с физическо натоварване. Ако пък имате сериозен проблем със справянето със стреса е добре да се обърнете към подходящ терапевт. Освен това, ако се чувствате много стресирани може преди сън да си вземете един топъл душ, да послушате приятна музика, да почетете любима книга или да изпиете чаша топло мляко. При усещане за напрежение в челюстта, поставете и задръжте за около 10 минути топла кърпа върху нея.\nВторото нещо, което е добре да направите за справяне с този проблем е да се опитате съзнателно да се контролирате, когато усетите желание да скърцате или стискате със зъби. Поставянето на върха на езика между предните зъби в някои случаи може да ви помогне.\nПри наличие на симптоми наподобяващи описаните е добре да се обърнете към дентален лекар, за да се установи дали причината е от зъбен произход. Установено е, че повечето случаи бруксизмът се дължи или на прекомерния стрес или на дефект в захапката. Но в по-големият процент от случаите, заболяването е лечимо.\nВлияние на цигарите върху зъбите Мост срещу имплант – прочети и вземи своето решение!


Конвертор P.SUP.37-HQ 300W 220V-110V AC/AC vikiwat\nКонвертор с входно напрежение 230 VAC, изходно напрежение 110 VAC и изходен ток 2.7 A. P.SUP.37-HQ може да се използва за консуматори с мощност до 300 W активна мощност.\nЦена: 92.00лв. с ДДС 92.00 BGN\nКаталожен номер: 95780\nKомпактен домашен преобразувател на напрежение, който дава възможност да се използват уреди, предназначени за 100-120 VAC в страни, които имат мрежово напрежение 220-240 VAC. Идеален за използване на американски уреди в Европа.\nТехнически характеристики P.SUP.37-HQ (EN) PDF, 1.46 MB\nУниверсален туристически адаптер, преходник Шуко към 7 стандарта, Brennenstuhl, 1508160


Навършват се 96 г. от Петричкия инцидент и нахлуването...\n20.10.2021 10:36 1162\nНа 19 октомври 1925 година при граничен пост № 1 на прохода Демир капия в Беласица гръцки войник навлиза в българска територия и след предупреждение е застрелян от български граничари.\nГръцки граничари се опитват да приберат тялото и избухва престрелка. Готвещият се за избори гръцки диктатор генерал Теодорос Пангалос използва инцидента, разпалва националистическа истерия в страната и на 22 октомври 1925 година, без да обявява война, заповядва на VІ гръцка дивизия, разположена край Сяр, да нахлуе в България.\nТурски депутат показа карта на страната, в която е половин България и голяма част от Северна Гърция\nДепутат от управляващата партия на Турция призoвaвa зa Вeликa Турция, в чиитo прeдeли влизaт Ceвeрнa Гърция и чacти oт Бългaрия. Тaкaвa...\nДевет батальона с планинска артилерия, картечници и минохвъргачки форсират българската граница на фронт от 30 км и навлизат на 10-12 км в страната, превземат десет български крайгранични села: Кулата, Чучулигово, Марино поле, Долно Спанчево, Ново Ходжово, Пиперица и Лехово, източно от река Струма, Тополница и Картечно, западно от нея. Гърците атакуват и град Петрич, но са отблъснати на няколко километра пред него от малобройната погранична стража и доброволците от ВМРО, които наброяват около 4000 бойци. За по-добро координиране на местната отбрана ЦК на ВМРО изпраща в града Йордан Гюрков.\nНа 23 октомври в Петрич е сформиран организационен кризисен щаб, начело с войводата Георги Въндев и помощник Борис Бънев, боеви инструктор. Щабът поема координацията на местната отбрана. Шеф на българската военна отбрана, по целия фронт на гръцкото навлизане е полковник Минчо Банковски, по това време началник на Седми пехотен рилски полк. Като представител на щаба на армията в района на събитията е изпратен полковник Пенчо Златев, а от страна на правителството - Кимон Георгиев. Военният министър Иван Вълков изпраща подкрепления към зоната на конфликта, но изрично се разпорежда да не се оказва сериозна съпротива. За усилване на границата и спиране на гръцкото нашествие щабът на българската армия разчита не само на местното население, но и на временните доброволци от Петрички окръг. В защита на южната граница се отправят членове на ВМРО от Горноджумайско, Разложко и Неврокопско. Мобилизирани са и бивши фронтоваци от Кюстендилско, Радомирско, Самоковско и Ихтиманско.\nСлед героична съпротива на доброволците и пограничната стража на 29 октомври гръцките войски са принудени да се изтеглят зад границата. След себе си те оставят опожарени и ограбени села, отвлечен добитък, убити невинни хора, разпиляна селскостопанска реколта. Според Иван Михайлов гръцките жертви по време на инцидента са над 120 убити войници. Българската страна дава 19 жертви, от които 4 войници и 1 офицер, 4 милиционери доброволци и 10 мирни местни жители.\nЕК одобри програмата за сътрудничество между България и Гърция\nЕвропейската комисия одобри Програмата за трансгранично сътрудничество Гърция-България 2014-2020. Програмата е една от общо петте пр...\nГърция е заклеймена като агресор от Обществото на народите и наказана да заплати на България 30 милиона лева като обезщетение за щетите от материален и морален характер, тъй като според комисията заповяданото от гръцкото правителство нахлуване в българската територия не е имало достатъчно основания. От тази сума 1 милион и 200 хиляди са дадени на онези петричани, които взимат участие при отбраната на града. Но те се отказват от личното обезщетение и даряват парите за построяването на сграда на Петричката непълна смесена гимназия, която дотогава се помещава в частната къща на Атанас Маржаров.\nЕтикети: България Гърция нападение


При инцидент на Боянския водопад вчера загина мъж, падайки от върха на водопада.\n„Мъжът падна от върха на водопада (25м височина), до минута сигналът бе подаден-повече от един час присъстващите се борихме за живота му, докато диспечери ни искаха точен адрес на водопада, иначе нямало как. Противно на написаното навсякъде, мъжът си отиде поне 15 минути преди да дойде първата помощ (която дойде след час от сигнала)- двама служители на спасителна служба, с две раници, които не са доктори. Докторът присъстваше по телефона само. Линейка там не може да стигне, а дори и да бъде изнесен на носилка някак си, това най-вероятно би било фатално в подобен инцидент така или иначе.\nПредставянето на ситуацията по написания начин заблуждава, че лекарска помощ е била оказана своевременно и е имало шанс за различно развитие на нещата. Качване в линейка дори нямаше- съответната помощ пристигна само за да констатира това, което вече бе приключило отдавна. Преди 10 години се е случило същото нещо на същото място, в 2021г. все още няма промяна. Ако истината се знае, тя може да стане неудобна и да предизвика промяна, това е единствената ми надежда.“


Кмет позна точен резултат на мач срещу Мировяне, Въстаник ликува след драматична развръзка (СНИМКИ и ВИДЕО) | Витоша Нюз\nВъстаник 26 (Войнеговци) надви Спортист 13 (Мировяне) с 4:3 във футболна драма на традиционния турнир „Иван Тодоров“.\nСпорни ситуации в двубоя, много нерви и изгонен вратар белязаха двубоя, проведен пред близо 200 зрители в слънчевия неделен следобед.\nМладоците от Спортист започнаха много мобилизирано и дръпнаха с лекота с 2:0. Първо бързият и техничен Крис Колев завърши с плътен шут от 12 метра контратака – 1:0. Само 180 секунди по-късно Данаил Нури наказа нова грешка на войнеговската отбрана и осигури комфортен аванс на своя отбор.\nВ 27-ата минута се получи най-спорната ситуация в мача. Страничният съдия Дани Великов проспа 100-процентова засада на Нури, играчът на Мировяне напредна сам срещу вратаря Игнасио Вълчев. Стражът излезе и повали нападателя пред наказателното поле и логично получи директен червен картон от главния рефер Едуард Мечикян.\nРъкавиците трябваше принудително да сложи полевият играч на Въстаник Любослав Григоров, тъй като тимът не беше записал резервен вратар в групата.\nС 10 души обаче “бяло-зелените” заиграха още по-мобилизирано и изобщо не си личеше, че съперникът има числен превес.\nВ 39-ата минута Янчо Момчилов намали от дузпа, а в 54-ата Алекс Макрис успя да изравни – 2:2!\nВ 70-ата минута Димитър Петров проби по дясното крило и центрира в пеналта на Въстаник. Непокритият Крис Колев с красиво воле прониза безпомощния Григоров за 3:2.\nДрамата в мача тепърва предстоеше. В 77-ата минута много груба грешка на вратаря Александър Ефтимов доведе до ново равенство. Стражът изчисти нескопосано топката в тялото на резервата Кирчо Сергиев и топката се отклони в мрежата за 3:3.\nФутболистите на Спортист още не бяха се отърсили от шока, когато Мартин Несторов прояви хладнокръвие в наказателното поле на мировянци и с премерен шут до гредата вкара за крайното 4:3!\nЛюбопитно е, че на почивката кметът на с. Войнеговци позна точния краен резултат. “Нищо, че сега изоставаме в резултата. Накрая ще бием с 4:3”, категоричен беше Емил Алексиев. Точно така и завърши драматичният двубой.\nВ заключителните минутки на мача треньорът на Спортист пусна на терена талантливия Йордан Младенов, който е набор 2005. Тийнейджърът се понрави с ефектните си отигравания.\nВ полуфинала на 13 февруари Въстаник (Войнеговци) ще се изправи срещу Спартак (Подгумер).\nХристо ЙОРДАНОВ, „Софийски вестник“\nЛоко (Сф) позира за календар


Купи Разговорник (2005)\nОферти за Разговорник (2005)\nИталиански: Пътеводител и разговорник с куртурни съвети (BKBKE000708)\nОписание, детайли - Разговорник (2005)\nРазговорник (2005) пълно описание »\nЗа ползотворна и разтоварваща ваканция! Включва пътеводител и разговорник с културни съвети. Разговорникът съдържа обширна лексика, полезна за пътуване, настаняване в хотели, развлечения, посещение на забележителности и пр. , както и най-важните думи и изрази от всички теми от ежедневието. За улеснение при използването на транскрипцията са отбелязани основните особености при произношението в съответния език. Цветовото оформление на разделите позволява бързо намиране на търсената информация. Културните карета за страната предлагат на пътуващите полезни съвети и помагат да се избегнат възможни недоразумения. Кратката граматика и двупосочният речник позволяват бързо навлизане в езика и дават допълнителна сигурност при воденето на разговори.


Baby Anthyllis Бебешки защитен лосион | BB-Shop\nBaby Anthyllis Бебешки защитен лосион\nBaby Anthyllis бeбeшĸи зaщитeн лocиoн c мacлa oт Аndіrоbа и Gеrаnіum - нeпpиятни зa лeтящитe нaceĸoми.\nИзбери артикул 100 мл (12.99 лв.)\nЗaщитният и ycпoĸoявaщ лocиoн Ваbу Аnthуllіѕ e cмec oт изĸлючитeлнo чиcти pacтитeлни eĸcтpaĸти, cъдъpжaщ в cъcтaвa cи нeпpиятни зa лeтящитe нaceĸoми eтepични мacлa, cpeщy ĸoитo извъpшвa peпeлeнтнo дeйcтвиe. He cъдъpжa xимичecĸи peпeлeнти.\nΠoдxoдящ в cлyчaй нa пpecтoй нa мecтa c виcoĸa ĸoнцeнтpaция нa нaceĸoми.\nЗaщитният лocиoн Ваbу Аnthуllіѕ нe oцвeтявa, нe e мaзeн, xидpaтиpa ĸoжaтa и ce aбcopбиpa бъpзo, ĸaтo пpидaвa нa ĸoжaтa нeжeн ecтecтвeн apoмaт.\nHe пpoмeня pH нa дeцa и възpacтни.\nHe cъдъpжa xимичecĸи peпeлeнти или cинтeтични eceнции.\nCЪCTABKИ: вoдa, мacлo oт ceмeнa Саrара Guаіаnеnѕіѕ, глицepин, нaтpиeв cтeapoил лaĸтилaт, нaтpиeв дexидpoaцeтaт, мacлo oт пeлapгoний гpaвeoлeнc *, тoĸoфepoл, нaтpиeв бeнзoaт, нaтpиeв xидpoĸcид, eтилxeĸcилглицepин, ĸcaнтaнoвa гyмa, цитpoнeлoл, гepaниoл.\nHaпpъcĸaйтe диpeĸтнo въpxy ĸoжaтa. Πopaди лeтливocттa нa ecтecтвeнитe ĸoмпoнeнти, пpeпopъчвaмe изпoлзвaнeтo им няĸoлĸo пъти нa дeн. Зa външнa yпoтpeбa. Дa нe ce изпoлзвa пpи дeцa нa възpacт пoд тpи гoдини.


Окръжен съд Варна - Варненският окръжен съд не даде ход на делото за потъването на кораба „Хера“\nВарненският окръжен съд не даде ход на делото за потъването на кораба „Хера“\nВарненският окръжен съд не даде ход на разпоредителното заседание и отложи производството за потъването на кораба „Хера“ за 1.06.2020г.\nСъдът намери, че са налице процесуални пречки за даване ход на делото, тъй като е налице нередовно призоваване по отношение на пострадалите украински граждани, а също така и на пострадалата Радослава Р. Друго основание за отлагане на производството беше неявяването на един от подсъдимите - Стефчо М., което е пречка за разглеждане на делото, доколкото участието му в съдебното заседание е задължително. Адвокатът на техническия директор посочи, че той се намира в Китай и заради ограниченията за коронавируса не е могъл да присъства на делото.\nПетчленният съдебен състав отстрани от производството по делото адв. Севдалин Стамов, с оглед обстоятелството, че същият е участвал в качеството си на свидетел в досъдебното производство през 2009 г., а след повдигане на обвинение спрямо Милен Б. е бил упълномощен за негов адвокат.\nОтвеждане от делото си направи и прокурор Калоян Ангелов, тъй като адвокатите Лулчева и Доковска, които защитават подсъдимия Милен Б., са били и негови защитници, с които той е поддържал също и лични отношения. Определен е наблюдаващ прокурор от Варненска окръжна прокуратура.


Оферти за Обект Йога Шазам София\nОткрий най-добрите оферти в обект Йога Шазам в София. Възползвай се от специалните условия, които Andjoy ти предоставя, а защо да не се насладиш и на другите услуги, които ти предлага обект Йога Шазам! Телефон за контакти: 0890 511 609\nГабриела 16 Юни 2020\nЙога, разбира се, и си беше перфектна! Но аз си ги избирам много прецизно според нивото и нагласата ми. Но в Амара, чийто клон е Шазам, по мое мнение всичко е на ниво ! И най-хубавото е, че са запазили всички достойнства от самото начало - аз ги знам от 8 години. Само да питам - защо към моята карта има добавка в едното тяхно студио ?\nGreta 06 Март 2020\nIvana 18 Февруари 2020\nRali 10 Февруари 2020\nПомещенията не се проветряват и вентилацията не работеше много успешна. Много задушно, което може би се дължеше и на факта че имаше твърде много хора.\nGergana 13 Януари 2020\nудобна локация, ново, но съблекалните не са удобни\nAntoanina 13 Януари 2020\nнякой 10 Януари 2020\nДесислава Христова 05 Декември 2019\nСтрахотно място, направено със стил и много мисъл за клиентското преживяване.\nMariya.atanasova 25 Ноември 2019\nПрекрасно място - чисто, модерно и със страхотна енергия.


Брюксел притиска "Газпром", Русия отвръща на удара - Mediapool.bg\nИзпускане на вентилите\n"Икономист" | 14:23 | 17 септември 2012 | 18 коментара\nДа си имаш работа с "Газпром" означава да си имаш работа с Русия. Това е поуката от острата реакция на Кремъл към европейското антитръстово разследване срещу руския газов гигант.\nНа 11 септември президентът Владимир Путин подписа указ, който не дава възможност на "стратегически" фирми да сътрудничат на чуждестранни разследвания без позволението на правителството. "Газпром" заяви, че това ще ѝ попречи да разкрие подробности за договори, ако това вреди на икономическите интереси на Русия.\n"Газпром" доставя една четвърт от вноса на газ за ЕС. Компанията беше надежден и крайно необходим снабдител на газ, доставян по тръбопроводи съгласно дългосрочни споразумения, сключени със значително политическо участие и обвързани с цената на петрола. Но светът се променя. Сега монополистът изглежда ненадежден и скъп доставчик, който се бори с конкуренцията на втечнения природен газ (ВПГ), доставян с танкери и продаван на кешовия пазар, където изобилието от шистов газ създава пресищане.\nРазходите на самата "Газпром" рязко се увеличават. Тя току-що обяви, че спира най-престижния си нов проект – огромно газово находище в Баренцово море, наречено Щокман. Освен това компанията подцени властта на Европейската комисия, която накара страните членки да "освободят" (либерализират) газовите си пазари. "Газпром" казва, че това изземва нейни активи. Тя се опитва да попречи на освобождаването със съчетание от моркови и тояги. Но това причинява повече неприятности.\nПреди година комисията предприе поредица от зрелищни акции срещу 20 офиса на "Газпром" и свързани с нея компании. Това разсея представата, че политическите връзки на компанията в големи европейски страни ѝ дават имунитет.\nНа 4 септември комисията започна антитръстово разследване, основаващо се на три обвинения: възпрепятстване на търговията с газ през националните граници; възпрепятстване на разнообразяването на източниците на доставки; и нечестно обвързване на цената на газа с тази на петрола.\nВсичко това може да бъде гибелно за бизнес модела на "Газпром". Компанията обича да сключва сделки с всяка страна поотделно, което ѝ дава възможност да награждава приятелите и да наказва враговете. Например Литва, която бележи напредък в либерализирането със силната подкрепа на ЕС, сега има почти най-високата цена на газа в Европа; правителството ѝ е заплашено от поражение на изборите на 14 октомври на фона на твърдения (упорито отричани от засегнатите) за руска намеса.\nНа 12 септември Русия каза на Молдова, най-бедната страна в Европа, че я грози покачване на цените, ако не отхвърли правилата на ЕС. За "Газпром" ще бъде трудно да защити отделните сделки с всяка страна от правилата на общия пазар на ЕС. Дългосрочните договори и обвързването с цената на петрола обаче не са неразумни в същността си. Някои клиенти може да ги предпочитат. Но комисията ще иска да бъде сигурна, че те имат реален избор.\nСъгласно правото на ЕС компаниите с господстващ пазарен дял имат правната отговорност да не злоупотребяват с това. "Трябва да действаш все едно има конкуренция", каза британският преподавател по право Алан Райли, който се занимава с енергийните пазари.\n"Газпром" съвсем не е обречена. Компанията отправя предизвикателство към скептиците и критиците, като успешно изгражда тръбопровода Северен поток, който стига до Германия през Балтийско море. Това означава, че тя вече няма да бъде държана за заложник от транзитни страни като Украйна и Беларус.\nКомпанията току-що подсили търговското си подразделение във Великобритания. Някои хора в компанията имат голямо желание тя да се включи в съревнованието в областта на шистовия газ, където още не е започнала разработки. Но както се убеди американската компания Майкрософт в своя спор с комисията, който ѝ струваше скъпо, в Европа монополната власт носи повече врагове, отколкото ползи.\nРусия обмисля да оспорва в СТО енергийните правила на ЕС, заплашващи "Газпром"\n"Газпром": Компаниите от Европа да не ни търсят за отстъпки\nМонополът на "Газпром" застрашен от влизането на Русия в СТО


Пиер Буаст - Биография, снимки, новини, информация, век | Писатели\nГодина на раждане: 1765\nДата на смърт: 24.04.1824 г.\nГодината на смъртта: 1824\nОригинално име: Пиер Клод Victoire Буаст\nOriginal name: Pierre Claude Victor Boiste\n‘Универсален речник на френския език’ се превърна в своеобразна ‘магнум опус’ Пиер Буаста; този мащабен труд дълго време се смяташе за най-добрият по рода си. Само след 60 години след първото издание на речника Буаста в печат, получени първите томове на речник на Литтре; преди това в първенството на труда Буаста никой не е посягал.\nПиер Клод Виктор Буаст (Pierre-Claude-Victor Boiste, 1765 – 24.04.1824) – френски учен, съставител на речници. Най-много е известен като съставител и редактор публикуван през 1800 м ‘Универсален речник на френския език’ (‘Dictionnaire universel de la langue française’).\nУчи Буаст в Гоэле (Goële); първо, той учи право и дори известно време е действал като практикуващ адвокат. След известно време, обаче, Буаст остави своята практика и започва да издателска работа. Той успя да създаде доста успешно предприятие; въпреки това, вече в 1800-та Пиер е бил принуден да се отклони от нещата. Здравословни проблеми са принудили Буаста да отиде на мир; остатъка от дните си той е живял в провинцията, близо до Ivry-sur-Seine (Ivry-sur-Seine). На пенсия Буаст ангажирани лингвистика и литература; като цяло през този период той публикува 5 големи работи.\nНай-известнымиз трудове на Пиер Буаста, без съмнение, е универсален речник на френския език. За първи път този наистина достоен труд е публикуван през 1800 м; общо през 1866 м успели повторно 15 пъти. Разбира се, безкрайно държи първото място в списъка на речници и на френски език на труда Буаста не помогнаха никакви издание; в крайна сметка, имаше лексикографы, са в състояние да създаде, не е малко по-малко достойни условия на труд.\nПрез 1863 г. започна издаваться речник на френския език, Емил Литтре (Émile Maximilien Paul Littré); по-късно на голяма популярност и се радва на речник на Пиер Ларусса (Pierre Athanase Larousse).\nКритиките в своите рецензии на работа Буаста особено посочи огромния обем на обработената информация. Книгата включва в себе си всички възможни варианти за изговаряне и писане на съществуващи думи, точни дефиниции и различни стойности; Буаст внимателно анализира възможни нюанси или нюанси на семантични стойности. Речникът може да се използва не само в ‘домакинство’ цел – авторът е включил в него много специални термини от различни науки, занаяти и технически отрасли; са били тук и традиционно-френски термини, и сравнително нови заеми. Доста Буаст притеснява, лечение на труда на предшествениците си – речника му имаше доста линкове към авторитетни източници.\nРазбира се, се изразява в речника Буаста и претенции. Пиер Ларусс в 1866-ти отбеляза, че работата на Буаст изпълнени наистина впечатляващ, и че неговото творение е значително превъзхожда богатството и обема на речника на Френската академия (Académie Française). Заедно с това Ларусс посочи, че в много случаи авторът отдели достатъчно внимание проработке всички възможни стойности, е използвал множество неясни извън контекста на честота и твърде много оставил мисля чрез читателя. Като цяло, според Ларусса, речник Буаста представляваха ‘скелет’ език, което демонстрира устройство на обекта и съдържа базова рамка, но е лишен от всичко е, че основната рамка не е включена.\nИнтересното е, че речника по едно време едва не струва Буасту поне от свобода, ако не на самия живот. През 1805-м лексикографа арестувани представители на имперската полиция; Буаста обвинени в образа на император Наполеон (Napoleon Bonaparte) – Пиер твърди, че е нарекъл император ‘spoliateur’ (разбойник, хищник). Буаст не успя да обясни за какво и е хвърлен в затвора Conciergerie (Conciergerie). Само с помощта на двама членове на Института на Франция (Institut de France) в трагедията успя да разберем – както се оказа, Буаст просто цитира една от речи на Наполеон като илюстрация на женски форми, посочени образи.\nУмира Пиер Буаст 24 април 1824-ти.


ENERGY ваканция в 5 звездния хотел Роял Касъл Дизайн и Спа на Елените печели Стефана Пампулова от Пловдив!\nСамо при нас лятото започва сега!\nРадио ENERGY ти дава възможност да спечелиш ултра ол инклузив морска ваканция за двама! Една седмица в 5 звездния хотел Роял Касъл Дизайн и Спа на Елените!\nС включени закуска, обяд, вечеря, достъп до снак, Аква парк, напитки, шезлонг и чадър на басейна, спа! За лятно настроение ще има DJ пул партита, вечерни шоупрограми и музика на живо.\nИ това не е всичко! Всяка седмица някой ще печели най-желаната ENERGY плажна кърпа!\nСлушай Радио ENERGY и всеки път, когато чуеш специалния летен сигнал, влез тук и се регистрирай!\nКолкото повече регистрации направиш, толкова по-голям шанс да спечелиш ENERGY ваканция!\n7 нощувки на база Ultra All Inclusive:\n24 часа изхранване - основните хранения (закуска, обяд и вечеря), снак локации на територията на комплекса през деня (сладолед, хот дог и др.) и снак ресторант (10.00 – 18.00 ч | 21.00 – 01.00 ч) със сандвичи, салати, пресни плодове и десерти\nНапитки - вносни алкохолни, безалкохолни, топли напитки и коктейли - в ресторант, лоби бар, пул бар\nБасейн- достъп до аква парк и външен басейн с шезлонг и чадър ( до изчерпване на количествата)\nПлаж - достъп до обществен плаж на метри от хотела\nПартита - Ежедневни пул партита с DJ, саксофон, балет, допълнително шоу програми на амфитеатъра на територията на комплекса\nСпорт - дневни занимания, като Йога, Зумба и др., както и достъп до фитнес и тенис корт\nДеца - за децата, отново на територията на комплекса се предлага детски кът и аниматори с дневна и вечерна програма ( рисуване, игри, детска дискотека и др).\nСПА център - с безплатен достъп до вътрешен басейн и саунa\nКраен срок - 4 юни 2022\nваканция Елените награда плажна кърпа почивка почивка на море Приключили радио игра спечелете томбола Energy


Цветна олимпиада – СУ "Николай Катранов" – гр. Свищов\nНационалната образователна инициатива “Цветна олимпиада” се организира от сдружение “България си ти!” с подкрепата на Общината и Регионалния инспекторат по образованието. Целта е да се мотивират учениците към усвояване на нови знания, чрез съревнования по различни учебни дисциплини.\nПрез 2014/2015 учебна година „Цветна олимпиада“ e в Националния календар на МОН и Националния дворец на децата. Тя се осъществява със съдействието на РИО на МОН и в партньорство с Българска академия на науките, Софийски университет „Свети Климент Охридски“, Асоциацията на учителите по български език и литература, с подкрепата на Издателство „Просвета“ и верига магазини „Технополис“.\n11 училища от Великотърновска област се включиха в “Цветната олимпиада”, която се провежда за втора поредна година. Състезанието се проведе в продължение на седмица, като обхвана над 300 ученици от 8 до 12 клас. Те разполагаха с 2 астрономически часа, за да решат тестовете. Съревнованието е по: български език и литература, английски, немски и френски езици, математика и информационни технологии. Най-голям брой участници са се явили на олимпиадата по роден език.\nВ съревнованията във Велико Търново са участвали възпитаници на ПМГ “Васил Друмев”, Езикова гимназия, Старопрестолна гимназия по икономика, Хуманитарна гимназия и СУ “Владимир Комаров”. Горна Оряховица са представяли младежи от СУ “В. Грънчаров” и ПГЕЕ “М. Ломоносов”, а Павликени – СУ “Бачо Киро”. Към инициативата тази година са се присъединили още СУ “Н. Катранов” и Държавната търговска гимназия в Свищов, както и ПГ по механизация на селското стопанство в Златарица.\nОт СУ „Николай Катранов” в състезанието се включиха 44 ученика.\nПобедителите бяха наградени от водещи обществени личности, представители на ръководствата на съответните общини и на РИО.\nНаграждаването на победителите беше в Град ВеликоТърново, Голямата зала на Общината от 16:00 ч. на 28 ноември 2014 г. със специалното участие на Гласовете на „България си ти!“ – Сандра Сълкова – Сантра и Васил Иванов – Декстър.\nДиян Богданов от ХІІ б клас е един от победителите. Той е единствен във Великотърновска област с максималните 20 точки в състезанието по информационни технологии. Учител на Диян по информационни технологии е Йорданка Илиева.\nПоздравления и за двамата и пожелания за нови успехи!\nPrevious Post: РЕГЛАМЕНТ на „Европейско кенгуру“\nNext Post: Първо място за І-ви в клас в конкурс на Националния дворец на децата


Германската полиция е готова за срещата на Г-20 - Свят | Факти.БГ\n1 Юли, 2017 20:21 1 033 0\n„Може да гарантираме сигурност. Полицията е добре подготвена, 20 000 полицаи ще следят за реда по време на срещата на държавите от Г-20. Няма да допуснем насилие и демонстрации от вражески характер”, каза кметът на Хамбург Олаф Шолц в интервю за германския вестник Tagesspiegel am Sonntag.\nКъм момента противници на срещата на Г-20, антиглобалисти, анархисти са подали над 20 молби за провеждане на демонстрации. Най-голямата – G20 not welcome here, е планирала на 8 юли да събере 150 000 души. Дни преди срещата на територията на града са разположени временни центрове за задържане на нарушителите на реда. Това струва на града 750 000 EUR.\nПо данни на полицията, в Хамбург по време на срещата, в града ще има 8000 души, които властите на реда определят като леви радикали.\nСложна остава ситуацията с палатковите, лагери, които демонстрантите планират да разпънат. Първоначално властите забраниха на територията на града да бъдат разпъвани палатки, но конституционния съд на ФРГ частично отмени тази забрана. Протестиращите имат право да разпъват палатки, но не за живеене, а за провеждане на политически акции: това попада в графата „свободно изразяване на мнение”.\nДесетки хиляди демонстранти се събраха на шествие под дъжда днес в Хамбург, за да протестират против глобализацията, броени дни преди срещата на ...\nГлинен протест срещу глобализацията (ВИДЕО+СНИМКИ)\nХамбург стана сцена на уникален артистичен протест срещу започващата утре в северния германски град двудневна среща на върха на Г-20, предаде ...